b"\n_START_ARTICLE_\nFianna\n_START_PARAGRAPH_\nEn els principis d'Irlanda, fianna (singular: fian) eren les petites, semi independents bandes de guerrers que vivien apartats de la societat en els boscos com mercenaris, bandits i ca\xc3\xa7adors, per\xc3\xb2 que podien ser cridats pels reis en temps de guerra. Apareixen en la mitologia irlandesa, a les hist\xc3\xb2ries del Cicle feni\xc3\xa0, on eren liderats per Fionn mac Cumhaill. A la hist\xc3\xb2ria m\xc3\xa9s recent, el nom Fianna \xc3\x89ireann ha estat usat per un nombre d'organitzacions irlandeses republicanes.\n_START_SECTION_\nHist\xc3\xb2ria\n_START_PARAGRAPH_\nLa instituci\xc3\xb3 hist\xc3\xb2rica dels fianna \xc3\xa9s coneguda per refer\xc3\xa8ncies en les primeres lleis territorials irlandeses. Una fianna estava conformada per joves sense terra, normalment joves arist\xc3\xb2crates que no havien arribat encara a heretar terrenys. A un membre de'aquest grup se l'anomenava f\xc3\xa9nnid; el l\xc3\xadder de la fianna era un r\xc3\xadgf\xc3\xa9nnid (literalment rei-f\xc3\xa9nnid). Geoffrey Keating, en la seva Hist\xc3\xb2ria d'Irlanda del segle XVII, diu que durant l'hivern els fiannas eren allotjats i alimentats per la noblesa, i en aquest temps mantenien l'ordre en el seu nom, per\xc3\xb2 durant l'estiu, des de Beltane fins a Samain, estaven obligats a ca\xc3\xa7ar per menjar i pells per vendre. La Hist\xc3\xb2ria de Keating \xc3\xa9s m\xc3\xa9s una compilaci\xc3\xb3 de tradicions que un document hist\xc3\xb2ric confiable, per\xc3\xb2 en aquest cas els erudits assenyalen refer\xc3\xa8ncies a la primera poesia irlandesa i l'exist\xc3\xa8ncia d'una estaci\xc3\xb3 tancada de ca\xc3\xa7a de c\xc3\xa9rvols i senglars entre Samain i Beltane a l'Esc\xc3\xb2cia medieval com a corroboraci\xc3\xb3. _NEWLINE_Algunes representacions llegend\xc3\xa0ries dels fianna semblen emmotllar-se a aquesta realitat hist\xc3\xb2rica: per exemple, en el cicle de l'Ulster el druida Cathbad lidera una fianna de vint-i-set homes que lluita contra una altra fianna i mata als dotze padrastres de la princesa de l'Ulster, Ness. Ness, en resposta, lidera el seu propi grup de fianna de vint-i-set homes, perseguint a Cathbad. _NEWLINE_No obstant aix\xc3\xb2, les hist\xc3\xb2ries del Cicle feni\xc3\xa0, situades en el temps de Cormac mac Airt, descriuen al fianna com un sol ex\xc3\xa8rcit al servei del Gran Rei (encara que compr\xc3\xa8n dues faccions rivals: el clan Ba\xc3\xadscne de Leinster, liderats per Fionn mac Cumhaill, i el clan Morna de Connacht, liderats per Goll mac Morna) i viuen apartats de la societat, sobrevivint mitjan\xc3\xa7ant la ca\xc3\xa7a."